NB! Näidiste kasutamisel tuleb arvestada asjaoluga, et Audiitorkogu ei kanna vastutust näidiste kasutamisest tuleneda võivate kahjude osas.

[Nurksulgudes ja punases kirjas toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu. Seejärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

*[Kursiivis ja nurksulgudes osundatud tekst annab näidiste kasutajale vaid selgitusi ning tuleb kustutada]*

**Vastupidine arvamus**

SÕLTUMATU VANDEAUDIITORI ARUANNE

[Parim Praktika AS/OÜ] [osanikele / aktsionäridele / nõukogule / üldkoosolekule]

### Vastupidine arvamus

Oleme auditeerinud [Parim Praktika AS/OÜ] (ettevõte) raamatupidamise aastaaruannet, mis sisaldab bilanssi seisuga 31. detsember 20X1 ning kasumiaruannet, rahavoogude aruannet ja omakapitali muutuste aruannet eeltoodud kuupäeval lõppenud majandusaasta kohta ja raamatupidamise aastaaruande lisasid, sealhulgas märkimisväärsete arvestuspõhimõtete kokkuvõtet.

Meie arvates, tulenevalt meie aruande osas „Vastupidise arvamuse alus” kirjeldatud asjaolu[de] märkimisväärsusest, ei kajasta kaasnev raamatupidamise aastaaruanne õiglaselt ettevõtte finantsseisundit seisuga 31. detsember 20X1 ning sellel kuupäeval lõppenud majandusaasta finantstulemust ja rahavoogusid kooskõlas [Eesti finantsaruandluse standardiga / rahvusvaheliste finantsaruandlusstandarditega, nagu need on vastu võetud Euroopa Liidu poolt].

### Vastupidise arvamuse alus

*[Asjaolude kirjeldus]*

Viisime auditi läbi kooskõlas rahvusvaheliste auditeerimise standarditega (Eesti). Meie kohustusi vastavalt nendele standarditele kirjeldatakse täiendavalt meie aruande osas „Vandeaudiitori kohustused seoses raamatupidamise aastaaruande auditiga”. Me oleme ettevõttest sõltumatud kooskõlas kutseliste arvestusekspertide eetikakoodeksiga (Eesti) (sh sõltumatuse standardid), ja oleme täitnud oma muud eetikaalased kohustused vastavalt nendele nõuetele. Me usume, et auditi tõendusmaterjal, mille oleme hankinud, on piisav ja asjakohane aluse andmiseks meie vastupidisele arvamusele.

### Muu informatsioon

Juhtkond vastutab muu informatsiooni eest. Muu informatsioon hõlmab [tegevusaruannet [*nimetada muud aastaaruande osad, kui neid on][[1]](#footnote-2)*, kuid ei hõlma raamatupidamise aastaaruannet ega meie asjaomast vandeaudiitori aruannet.

Meie arvamus raamatupidamise aastaaruande kohta ei hõlma muud informatsiooni ja me ei tee selle kohta mingis vormis kindlustandvat järeldust.

Seoses meie raamatupidamise aastaaruande auditiga on meie kohustus lugeda muud informatsiooni ja kaaluda seda tehes, kas muu informatsioon lahkneb oluliselt raamatupidamise aastaaruandest või meie poolt auditi käigus saadud teadmistest või tundub muul viisil olevat oluliselt väärkajastatud.

Kui me teeme tehtud töö põhjal järelduse, et muu informatsioon on oluliselt väärkajastatud, oleme kohustatud sellest faktist aru andma. [Meil ei ole sellega seoses millegi kohta aru anda. / Nagu allpool kirjeldatud, oleme teinud järelduse, et muus informatsioonis esineb selline oluline väärkajastamine.

[*Muu informatsiooni olulise väärkajastamise kirjeldus*]

/ Nagu kirjeldatud eespool osas „Vastupidise arvamuse alus”, [*Asjaolude kirjeldus*]. Oleme teinud järelduse, et muu informatsioonon samal põhjusel oluliselt väärkajastatud.].[[2]](#footnote-3)

***[Peamised auditi asjaolud[[3]](#footnote-4)***

*Peamised auditi asjaolud on asjaolud, mis olid meie kutsealase otsustuse kohaselt meie käesoleva perioodiraamatupidamise aastaaruande auditis kõige märkimisväärsemad. Neid asjaolusid käsitleti raamatupidamise aastaaruande kui terviku auditi kontekstis ja meie asjaomase arvamuse kujundamisel ning me ei esita nende asjaolude kohta eraldi arvamust. Lisaks osas „Vastupidise arvamuse alus” kirjeldatud asjaolule oleme otsustanud, et allpool kirjeldatud asjaolud on peamised auditi asjaolud, mille kohta tuleb meie aruandes infot edastada./ Oleme otsustanud, et peale osas „Vastupidise arvamuse alus” kirjeldatud asjaolu puuduvad muud peamised auditi asjaolud, mille kohta tuleb meie aruandes infot esitada*.

*[Iga peamise auditi asjaolu kirjeldus vastavalt ISA-le 701.]]*

### [Juhtkonna ja nende, kelle ülesandeks on valitsemine, kohustused seoses raamatupidamise aastaaruandega/ Juhtkonna kohustused seoses raamatupidamise aastaaruandega][[4]](#footnote-5)

Juhtkond vastutab raamatupidamise aastaaruande koostamise ja õiglase esitamise eest kooskõlas [Eesti finantsaruandluse standardiga / rahvusvaheliste finantsaruandlusstandarditega, nagu need on vastu võetud Euroopa Liidu poolt] ja sellise sisekontrolli eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta raamatupidamise aastaaruande koostamist.

Raamatupidamise aastaaruande koostamisel on juhtkond kohustatud hindama ettevõtte suutlikkust jätkata jätkuvalt tegutsevana, esitama infot, kui see on asjakohane, tegevuse jätkuvusega seotud asjaolude kohta ja kasutama tegevuse jätkuvuse arvestuse alusprintsiipi, välja arvatud juhul, kui juhtkond kavatseb kas ettevõtte likvideerida või tegevuse lõpetada või tal puudub sellele realistlik alternatiiv.

Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest.

### Vandeaudiitori kohustused seoses raamatupidamise aastaaruande auditiga

Meie eesmärk on saada põhjendatud kindlus selle kohta, kas raamatupidamise aastaaruanne tervikuna on kas pettusest või veast tulenevate oluliste väärkajastamisteta, ja anda välja vandeaudiitori aruanne, mis sisaldab meie arvamust. Põhjendatud kindlus on kõrgetasemeline kindlus, kuid see ei taga, et olulise väärkajastamise eksisteerimisel see kooskõlas rahvusvaheliste auditeerimise standarditega (Eesti) läbiviidud auditi käigus alati avastatakse. Väärkajastamised võivad tuleneda pettusest või veast ja neid peetakse oluliseks siis, kui võib põhjendatult eeldada, et need võivad üksikult või koos mõjutada majanduslikke otsuseid, mida kasutajad raamatupidamise aastaaruande alusel teevad.

**Allpool tumedal taustal esitatud materjali võib esitada vandeaudiitori aruande lisas. Sel juhul tuleb lisada viide:**

[Vandaudiitori kohustuste täielik kirjeldus seoses raamatupidamise aastaaruande auditiga on esitatud vandeaudiitori aruande lisas X. See kirjeldus, mis asub *[märkida lehekülje number või muu konkreetne viide kirjelduse asukohale]* on meie vandeaudiitori aruande osa.]

Kasutame auditeerides vastavalt rahvusvaheliste auditeerimise standarditele (Eesti)kutsealast otsustust ja säilitame kutsealase skeptitsismi kogu auditi käigus. Me teeme ka järgmist:

* teeme kindlaks ja hindame raamatupidamise aastaaruande kas pettusest või veast tuleneva olulise väärkajastamise riskid, kavandame ja teostame auditiprotseduurid vastuseks nendele riskidele ning hangime piisava ja asjakohase auditi tõendusmaterjali, mis on aluseks meie arvamusele. Pettusest tuleneva olulise väärkajastamise mitteavastamise risk on suurem kui veast tuleneva väärkajastamise puhul, sest pettus võib tähendada salakokkulepet, võltsimist, info esitamata jätmist, vääresitiste tegemist või sisekontrolli eiramist;
* omandame arusaamise auditi puhul asjassepuutuvast sisekontrollist, et kavandada nendes tingimustes asjakohaseid auditiprotseduure, kuid mitte arvamuse avaldamiseks ettevõtte sisekontrolli tulemuslikkuse kohta;[[5]](#footnote-6)
* hindame kasutatud arvestuspõhimõtete asjakohasust ning juhtkond arvestushinnangute ja nendega seoses avalikustatud info põhjendatust;
* teeme järelduse juhtkond poolt tegevuse jätkuvuse arvestuse alusprintsiibi kasutamise asjakohasuse kohta ja saadud auditi tõendusmaterjali põhjal selle kohta, kas esineb olulist ebakindlust sündmuste või tingimuste suhtes, mis võivad tekitada märkimisväärset kahtlust ettevõtte suutlikkuses jätkata jätkuvalt tegutsevana. Kui me teeme järelduse, et eksisteerib oluline ebakindlus, oleme kohustatud juhtima vandeaudiitori aruandes tähelepanu raamatupidamise aastaaruandes selle kohta avalikustatud infole või kui avalikustatud info on ebapiisav, siis modifitseerima oma arvamust. Meie järeldused põhinevad vandeaudiitori aruande kuupäevani saadud auditi tõendusmaterjalil. Tulevased sündmused või tingimused võivad siiski kahjustada ettevõtte suutlikkust jätkata jätkuvalt tegutsevana;
* hindame raamatupidamise aastaaruande üldist esitusviisi, struktuuri ja sisu, sealhulgas avalikustatud informatsiooni, ning seda, kas raamatupidamise aastaaruanne esitab aluseks olevaid tehinguid ja sündmusi viisil, millega saavutatakse õiglane esitusviis.

Me vahetame nendega, kelle ülesandeks on valitsemine, infot muu hulgas auditi planeeritud ulatuse ja ajastuse ning märkimisväärsete auditi tähelepanekute kohta, sealhulgas mistahes sisekontrolli märkimisväärsete puuduste kohta, mille oleme tuvastanud auditi käigus.

*[Me esitame nendele, kelle ülesandeks on valitsemine, ka avalduse, milles kinnitame, et oleme järginud sõltumatust puudutavaid eetikanõudeid, ning edastame neile info kõikide suhete ja muude asjaolude kohta, mille puhul võib põhjendatult arvata, et need kahjustavad meie sõltumatust, ja seotud kaitsemehhanismide kohta, kui see on rakendatav.[[6]](#footnote-7)*

*Me määrame nendele, kelle ülesandeks on valitsemine, esitatud asjaolude seast kindlaks asjaolud, mis olid käesoleva perioodi raamatupidamise aastaaruande auditis kõige märkimisväärsemad ja on seega peamised auditi asjaolud. Me kirjeldame neid asjaolusid vandeaudiitori aruandes, välja arvatud juhul, kui seaduse või regulatsiooni kohaselt on keelatud avalikustada asjaolu kohta infot või kui me äärmisel erandlikel juhtudel otsustame, et asjaolu kohta ei tohiks meie aruandes infot esitada, sest põhjendatult võib eeldada, et selle kahjulikud tagajärjed kaaluvad üles sellise info esitamise kasu avalikes huvides.* [[7]](#footnote-8)]

*Audiitorettevõtja nimel allkirjastava vandeaudiitori nimi*

*Vandeaudiitori number*

*Audiitorettevõtja nimi*

*Audiitorettevõtja tegevusloa number*

*Audiitorettevõtja asukoha aadress*

*Vandeaudiitori aruande kuupäev*

1. kui lisaks tegevusaruandele on ka muudes aruande osades muud informatiooni, siis tuleb audiitori aruandes muu informatsioon defineerida esimeses lõigus ja edaspidi viidata „muu informatsioon“ ( *tegevusaruande* asemel) [↑](#footnote-ref-2)
2. Muu informatsiooni osa viimast lõiku kohandatakse, et kirjeldada konkreetset asjaolu, mis tingib vastupidise arvamuse ja mõjutab ka muud informatsiooni. [↑](#footnote-ref-3)
3. Kui rakendatakse ISAt 701 [↑](#footnote-ref-4)
4. Selles audiitori aruande osas tuleb ka kindlaks määrata finantsaruandlusprotsessi järelevalve eest vastutavad isikud, kui sellise järelevalvekohustusega isikud erinevad nendest, kes täidavad ISA (EE) 700 lõigus 34 kirjeldatud kohustusi. Sellisel juhul tuleb selle osa pealkirjas viidata ka„nendele, kelle ülesandeks on valitsemine” ning lisada viimane lõik „*Need, kelle ülesandeks on valitsemine, vastutavad ettevõtte raamatupidamise aruandlusprotsessi üle järelevalve teostamise eest“* Kui aga väikeettevõttes on näiteks omanik ja juhatus ühes isikus, ei kustutatakse pealkirjast viide „valitsejatele“ ja viimane alalõik [↑](#footnote-ref-5)
5. Seda lauset muudetakse asjakohaselt tingimustes, kus audiitoril on koos raamatupidamise aastaaruande auditiga ka kohustus avaldada arvamust sisekontrolli tulemuslikkuse kohta. [↑](#footnote-ref-6)
6. See lõik lisatakse börsinimekirja kantud majandusüksuste vaneaudiitori aruandesse (ISA (EE) 700.40b) [↑](#footnote-ref-7)
7. See lõik lisatakse kui rakendub ISA (EE) 701 (ISA (EE) 700.40c) [↑](#footnote-ref-8)